وَلے جھلے او لعل

سِہرا

ولے جھلے او لعل ، جھلے ولے او لعل

لڳیاں دلیں کوں کون جھلے 

ساݙا ساتھ سلامت ولے

سئیں سلامت ، ساتھ سلامت

ساتھ شریکاں دا ولے او لعل

سرنوشہ دا پنج رنگ سوہݨا

جُھوڑے لائے ولے جھلے او لعل

لڳیاں دلیں کوں کون جھلے

ساݙا ساتھ سلامت ولے

اَکھیں نوشہ دیاں ٻلن مشعالاں

کجلے لائے ولے جھلے او لعل

لڳیاں دلیں کوں کون جھلے

ساݙا ساتھ سلامت ولے

ہتھ نوشہ دے مہندی رتڑے

ڳانے لائے ولے جھلے او لعل

لڳیاں دلیں کوں کون جھلے

ساݙا ساتھ سلامت ولے

ستھݨ نوشہ دے نو نو کلیاں

جامے لائے ولے جھلے او لعل

لڳیاں دلیں کوں کون جھلے

ساݙا ساتھ سلامت ولے

 حوالہ 
سرائیکی سہرے ، مرتب: شائستہ ظہور ، چھاپہ خانہ : جھوک پرنٹرز، ملتان
ونکی:سہرا